
הכנסת העשרים
מושב שני
<פרוטוקול מס' 271>
מישיבת ועדת הכספים
יום רביעי, א' באדר א' התשע"ו (10 בפברואר 2016), שעה 10:30
<סדר היום:>
<הארכת מועדים לפי חוק מימון מפלגות, התשל"ג-1973>
נכחו:

<חברי הוועדה:> 
משה גפני – היו"ר
עבד אל חכים חאג' יחיא

אורלי לוי אבקסיס

איימן עודה

עודד פורר

<מוזמנים:> 
	חנה רותם
	–
	מנהלת האגף לביקורת בחירות ומימון מפלגות, משרד מבקר המדינה

	אופיר שלי
	–
	מנכ"ל - מפלגת יחד


לרשימת השדלנים שנכחו בדיון – ראו בקישור זה.

<ייעוץ משפטי: >
שגית אפיק
שלומית ארליך
<מנהל/ת הוועדה:>
טמיר כהן
<רישום פרלמנטרי:>
רויטל יפרח
<הארכת מועדים לפי חוק מימון מפלגות, התשל"ג-1973>
<היו"ר משה גפני:>
לאחר הדיון הקודם עם שגריר הולנד, אנחנו חוזרים לחיי היומיום שלנו כאן - הארכת מועדים לפי חוק מימון מפלגות, התשל"ג-1973. הוגשו בקשות של חמש מפלגות - -
<חנה רותם:>
ארבע.
<היו"ר משה גפני:>
חמש או ארבע?

<חנה רותם:>
ארבע.

<היו"ר משה גפני:>
אמרנו שהיה עוד אחד שביקש.

<טמיר כהן:>
היה שלו פלוס אחד.

<שגית אפיק:>
יש עוד אחד שלא ביקש וגם לא הגיש.

<היו"ר משה גפני:>
אלי ישי זה הרביעי - -

<שגית אפיק:>
אלי ישי זה הרביעי אבל יש עוד אחד שלא ביקש אבל לא הגיש, וצריך להחיל את זה גם עליו לעניות דעתנו.

<היו"ר משה גפני:>
אוקי. השאלה אם יש? את יודעת שיש חמישי?

<חנה רותם:>
יש חמש מפלגות. אני לא מדברת על המפלגות שהתמודדות בבחירות.

<היו"ר משה גפני:>
אז רגע, אני רוצה לשמוע ממך. אם את יכולה לומר לוועדה מה המצב שלנו עכשיו, מה אתם מאשרים, מה אתם מבקשים מאתנו לאשר ומה מצב העובדות. את הכתובת. אני לא רוצה לטעות בעניין הזה, ואני רוצה גם שנקבל החלטה.
<חנה רותם:>
אז ככה: קודם כל, על פי חוק מימון מפלגות, סיעות שמיוצגות בכנסת הקודמת צריכות להגיש את הדוחות השוטפים למבקר המדינה על מנת שיעשה ביקורת עליהם. זה חלק אחד מהדוחות שאמורים להיות מוגשים. החלק השני זה סיעות ורשימות שהתמודדו בבחירות לכנסת העשרים. מתוך כל הקבוצות האלה, שתי הקבוצות האלה, אפשר לחלק לשתיים: אלה שמיוצגות בכנסת הנוכחית ואלה שלא. מי שמיוצג בכנסת הנוכחית ולא מגיש דוחות למבקר המדינה או מבקר המדינה מוצא שיש איזו שהיא בעיה בביקורת והדוח לא חיובי, יש אפשרות להטיל סנקציה מכיוון שמגיע להם מימון. מפלגות שלא מיוצגות בכנסת הזאת והיו למשל מיוצגות בכנסת הקודמת ולא מגישות דוחות – אין שום סנקציה. אחת מהמפלגות האלה עדין לא הגישה.
אנחנו בשלב הזה נמצאים ושוב, אני לא מתייחסת למפלגות שהתמודדו בכנסת ה-20, לא זכו במנדטים ולא זכאיות למימון, הן בדרך כלל לא מגישות את זה.

<היו"ר משה גפני:>
רק שאני אבין בדיוק – מפלגה שלא היתה בכנסת הקודמת ולא עברה את אחוז החסימה - -
<חנה רותם:>
ולא הגישה דוח, וזה נפוץ - לנו אין סנקציה. אולי ציבורית מן הראוי היה שהיא תבוקר על ידי מבקר המדינה, ואין פה אף בקשה של מפלגה כזאת. אנחנו מציינים את שמה בדוחות המבקר אבל מעבר לזה, אין הרבה מה לעשות.

עכשיו אנחנו מתייחסים לשתי הקבוצות האחרות: אחת מהן, מפלגה שהיתה מיוצגת בכנסת הקודמת - -
<היו"ר משה גפני:>
המפלגה של אלי ישי.
<חנה רותם:>
לא, שניה. מפלגה שהיתה מיוצגת בכנסת הקודמת ולא עברה את אחוז החסימה ולא מיוצגת בכנסת הנוכחית ולא הגישה דוח – מפלגת מל"ע. בסדר? לא הגישה גם לכם בקשה - -
<היו"ר משה גפני:>
היא היתה בכנסת הקודמת?

<חנה רותם:>
היא היתה בכנסת הקודמת כחלק מרשימת - - -

<קריאה:>
אז זה הבקשה - -

<שגית אפיק:>
לא, לא, היא לא הגישה בקשה.

<חנה רותם:>
התחלתי מאלה שלא. 
<היו"ר משה גפני:>
אז זו החמישית, מה שאנחנו קוראים.

מפלגה נוספת שהתמודדה, רשימת מועמדים שהתמודדה בבחירות לכנסת ה-20, לא עברה את אחוז החסימה, זכאית למימון וקיבלה את חלקו היא מפלגת "ביחד" בראשות אלי אחד. הבקשה שלה מונחת לפניכם. ושלוש מפלגות - -
<היו"ר משה גפני:>
מה היא מבקשת? 

<חנה רותם:>
היא מבקשת אורכה להגשת הדוח לתקופת הבחירות לכנסת ה-20.

<היו"ר משה גפני:>
עד מתי היא מבקשת?

<חנה רותם:>
היא מבקשת אותו, אם אני לא טועה, עד סוף מרץ.

<היו"ר משה גפני:>
הוא דיבר אתי אתמול, הוא התקשר אלי והוא גם הסביר לי למה הוא צריך את הזמן הארוך יותר מאחרים.

<חנה רותם:>
אנחנו מבינים את הנסיבות המיוחדות שלו, ובמקרה הזה מבקר המדינה חושב שמין הראוי להיענות לבקשה הזאת.

<היו"ר משה גפני:>
טוב.

<חנה רותם:>
יש את שלושת המפלגות האחרות שמיוצגות בכנסת הזאת: מפלגת הבית היהודי, שמבקשת אורכה להגשת הדוחות שלה גם בגין הבחירות וגם הדוחות השוטפים לכנסת הקודמת. ושתי מפלגות מתוך הרשימה הערבית המשותפת - בל"ד ורשימת האיחוד הערבי, שמבקשות אורכה להגשת הדוחות השוטפים.

<היו"ר משה גפני:>
רגע, הנה נכנס איימן עודה, יושב ראש הרשימה. שתי הרשימות שעליהן את מדברת, הן נמצאות עכשיו בתוך הרשימה המאוחדת. 

<חנה רותם:>
כן.

<היו"ר משה גפני:>
אבל כל אחד מגיש דוח נפרד.

<חנה רותם:>
לגבי הכספים השוטפים שלהם בכנסת הקודמת. דוח הבחירות המאוחד של הרשימה המאוחדת הוגש.

<היו"ר משה גפני:>
על זה לא מבקשים אורכה.
<חנה רותם:>
זה נמצא בבדיקה. הדוחות השוטפים של בל"ד ורשימת האיחוד הערבי לא הוגשו, והם מבקשים אורכה. בעניין הזה אני רוצה לציין שהבדיקה על החשבונות השוטפים משפיעה גם על הבדיקה של הבחירות בגלל שזה בדיקה שמשלימה אחד את השני. יש הוצאות מסוימות שאולי לא תראה בבחירות ותראה בשוטף. המעברים הם חשובים.

<היו"ר משה גפני:>
והם ביקשו אורכה.

<חנה רותם:>
הם ביקשו אורכה.

<היו"ר משה גפני:>
אני רוצה לשאול אותך: הנוהג פה שאם מבקר המדינה מסכים, הנוהג שהוועדה מאשרת. אני לא זוכר מקרים אחרים. כמובן על דעתו של המבקר, היא מאד קובעת בעניין הזה ומאד משמעותית בעניין. אני רוצה לשאול אותך: אם אנחנו מאשרים – אני רוצה לשמוע גם מהיועצת המשפטית. אם אנחנו מאשרים לחמש האלה, אנחנו מאשרים להם תאריך מסוים, זה פוגע בכל האחרים מבחינת הדוח שלכם? הרי אחרים התאמצו והגישו.
<חנה רותם:>
שני דברים: 1. לא, כי אנחנו עושים כל מאמץ לגבי מי שהגיש, להגיש את דוח מבקר המדינה בזמן. 2. מכיוון שיש שינוי בחקיקה – פעם המימון חיכה לתוצאות דוח מבקר המדינה והיום כבר לא, אז גם לאיחור בהגשת דוח מבקר המדינה אין השפעה על המפלגות. לא נגרם להן נזק. הנזק הוא אולי ציבורי כי הציבור נחשף למעשים שנעשו ב-2013 רק אולי בשלהי 2016.

<היו"ר משה גפני:>
הבנתי. אבל אין לזה השלכה מעשית. טוב. מה את אומרת? אפשר לאשר את הבקשות?
<שגית אפיק:>
בסדר.

<שלומית ארליך:>
חנה, כמה דברים רק לשם הסדר הטוב: קודם כל, אנחנו מדברים על זה שהאישור הפעם לא ניתן על מועד מסירת החשבונות לתקופת הבחירות לכנסת ה-20 אלא רק על הדוחות השוטפים. נכון?
<חנה רותם:>
טעות שלי - לגבי מה שדיברנו אתמול, הבית היהודי כן ביקשו גם על תקופת הבחירות.
<שלומית ארליך:>
אז בכל מקרה, זה צריך להיות גם לגבי מועד מסירת החשבונות לתקופת הבחירות לכנסת ה-20 וגם לגבי מועד מסירת החשבונות השוטפים של המפלגות לתקופה המתחילה ב-1 בפברואר 2013 ומסתיימת ב-31 במרץ 2015. 

מבחינת המועדים שניתנת ארכה – המועד האחרון שהיה, היה ב-31 בדצמבר 2015. עכשיו אתם מאשרים עד איזה מועד?

<חנה רותם:>
אנחנו סבורים שלגבי שלוש המפלגות שמיוצגות בכנסת, המועד צריך להיות מוקדם ככל האפשר.

<שלומית ארליך:>
זאת אומרת? 15 בפברואר, וזה יחול על כולם.
<חנה רותם:>
לא, לא יחול על כולם. צריך לעשות את ההפרדה - -

<שגית אפיק:>
לא, מה שהיא אומרת זה ששלומית שאלה אותה אם לעשות לכולם את אותו מועד, אבל היא אומרת שלאלי ישי המבקר אישר מועד מאוחר יותר.

<חנה רותם:>
כי מצבם הוא שונה ומיוחד.

<היו"ר משה גפני:>
אני בעד לאשר את זה.

<שגית אפיק:>
ולכן, הוא כן יוחרג בהחלטה.

<שלומית ארליך:>
לגבי אלי ישי – זה גם התקופה לגבי הכנסת ה-20 - - 

<חנה רותם:>
רק הכנסת ה-20. אין לו שוטף.

<היו"ר משה גפני:>
אין לו שוטף, הוא לא נמצא.
<שלומית ארליך:>
אז לגבי כולם זה יהיה עד ה-15 בפברואר 2016, שזה יתייחס גם לכנסת ה-20 וגם לגבי מועד מסירת החשבונות השוטפים ובהתאמה, המבקר יגיש לגבי כולם 15 ביולי. נכון? זה יוצא חמישה חודשים. זה יהיה גם לגבי הכנסת וגם לגבי הדוחות השוטפים. לגבי אלי ישי - -
<חנה רותם:>
22 שבועות מהיום שבו הוא יגיש את הדוחות.

<שלומית ארליך:>
זה 31 למרץ, ו-22 שבועות לפי החוק. בסדר.

<היו"ר משה גפני:>
כן איימן.

<איימן עודה (הרשימה המשותפת):>
אדוני היושב ראש, אני דיברתי עם חבריי מבל"ד, ואנחנו לא נבקש עד כדי כך אבל אני מבקש עד ה-29 בחודש, כי זה יהיה סוף פסוק. אני מקווה שתקבלו ואנחנו נציע שהם יגישו את כל הדוח. תודה.
<היו"ר משה גפני:>
שניה. אנחנו יכולים לפי הבקשה שלהם, הם רוצים ב-29. אלי ישי רוצה ב-31 - -
<שגית אפיק:>
29 בפברואר?
<איימן עודה (הרשימה המשותפת):>
אנחנו 29 בחודש הזה.
<היו"ר משה גפני:>
כן בבקשה.

<עודד פורר (ישראל ביתנו):>
יש פה כמה דברים שלא כל כך ברורים: 1. הרשימה הערבית, בבקשה שאני רואה פה, ביקשה להגיש את הדוחות ב-15 לינואר. הם הגישו?

<חנה רותם:>
הם הגישו ביום חמישי האחרון.
<איימן עודה (הרשימה המשותפת):>
למה אתה אומר הרשימה הערבית? אין לנו שם?

<עודד פורר (ישראל ביתנו):>
אני מדבר על רשימת האיחוד הערבי, מופיעה פה רשימה. היא הגישה בקשה - -
<איימן עודה (הרשימה המשותפת):>
איזה?

<חנה רותם:>
רע"מ. זה חלק מהרשימה המשותפת.

<איימן עודה (הרשימה המשותפת):>
רע"מ.

<עודד פורר (ישראל ביתנו):>
פעם אחת היא התחייבה להגיש את זה עד ה-15 בינואר, והיא לא עמדה גם בבקשה שלה שהיא ביקשה. עכשיו, אני מסתכל גם על רשימת הבית היהודי שהגישה בקשה להגיש את זה עד ה-1 בפברואר. היא הגישה את זה ב-1 בפברואר?
<חנה רותם:>
היא הגישה, כן. הדוחות של הבית היהודי אצלנו.

<עודד פורר (ישראל ביתנו):>
והדוח של מפלגת בל"ד?
<חנה רותם:>
לא.

<עודד פורר (ישראל ביתנו):>
לא הוגש. עכשיו, מדובר גם על דחיה שלישית במספר שנתתם למפלגות האלה. מה הסיבות אבל? אנחנו מדברים על דוחות מ-2013. אני יכול להבין בהקשר של מפלגתו של אלי ישי, מפלגה חדשה שקמה עם כל המורכבויות שיש מסביב לעניין הזה, אני יכול להבין. אנחנו מדברים על מפלגות שמתנהלות בשוטף. מה הסיבות שהם נתנו לדחיות האלה? מה קרה שאי אפשר, שלוש פעמים מגישים בקשות דחיה?
<איימן עודה (הרשימה המשותפת):>
אדוני היושב ראש, אני לא בקי בפרטים. אני יו"ר הרשימה. ביקשו ממני ואמרו לי: אנחנו מבטיחים לך, אתה, שב-29 הם יגישו. זה לא עוד הרבה זמן, זה פחות מחודש מאלי ישי. אני מבקש שתקבלו.

<היו"ר משה גפני:>
מה עמדתכם?

<חנה רותם:>
אם אנחנו נקבל את זה, זה ישפיע על דוח הבחירות של הרשימה הערבית המשותפת כולה מכיוון שכמו שאמרתי, אנחנו לא יכולים לגמור את הביקורת לדוח הבחירות בלי לעשות ביקורת על הדוח השוטף. אם מגישים לנו אותו בסוף פברואר, חודשיים איחור אחרי שאנחנו חודשיים בתוך הליך ביקורת, אנחנו לא נוכל לעמוד בדבר הזה. אגב, אני מזכירה לרשימה הערבית המשותפת שאם אחת מהסיעות או מהמפלגות שמרכיבות אותה פעלה לא בסדר, הדוח הלא חיובי משפיע על הרשימה כולה.

<איימן עודה (הרשימה המשותפת):>
סליחה, בשביל להראות שהכל בסדר, אני מבקש את הזמן הזה.

<עודד פורר (ישראל ביתנו):>
אני חייב לומר שמבחינת עמדתנו, אנחנו נגבה את עמדתו של מבקר המדינה בעניין הזה, בעיקר שאנחנו רואים שחלק מהדוחות שכבר ביקשו עליהם דחיה הוגשו, והבקשה שלכם שהוועדה תאשר שהם יוגשו לאלתר, זאת אומרת באופן מידי. אני חושב, אדוני היושב ראש, שזאת צריכה להיות עמדת הוועדה. אני חושב שעמדת הוועדה צריכה להיות כעמדת מבקר המדינה בעניין הזה.
<היו"ר משה גפני:>
בסדר. עודד, אני רק רוצה שתדע: הרבה פעמים מפלגות מבין כל המפלגות שנמצאות, פעמים נמצאות במצב כזה מסיבות שונות. אני רוצה לנסות להגיע לפשרה עם בל"ד, אפשר?

<עודד פורר (ישראל ביתנו):>
ככל שיגיע מבקר המדינה, אנחנו נלך - -
<היו"ר משה גפני:>
בסדר. אפשר ללכת לפשרה?

<חנה רותם:>
תמיד אפשר ללכת לפשרה.
<היו"ר משה גפני:>
לא, אני שואל. אני רוצה ללכת עם המבקר. אלי ישי, אנחנו מסכימים, הנסיבות המיוחדות אצלו, לאשר את בקשתו כמות שהיא, 31 במרץ פלוס 22 שבועות לדוח המבקר. בסדר. 

<עודד פורר (ישראל ביתנו):>
גם לגבי הבית היהודי אין לך בעיה כי הוא כבר הגיש את הדוח והם מבקשים - -
<היו"ר משה גפני:>
בסדר.

<עודד פורר (ישראל ביתנו):>
וגם רשימת האיחוד הערבי הגישה את הדוחות.

<היו"ר משה גפני:>
בסדר. הבעיה היא בל"ד. האם אנחנו יכולים להגיע לפשרה? הם מבקשים 29 בפברואר ובעצם אתם הסכמתם ל-15?
<חנה רותם:>
ברמה הטכנית של הדברים, ואני מצטערת שאני מטריחה אתכם בצד הטכני - צוותים של ביקורת שעומדים חודשיים ומחכים. זה תכנית העבודה של כל משרד מבקר המדינה.

<היו"ר משה גפני:>
תגידי לנו האם את מסכימה. אם את לא מסכימה - לא ניתן. אם את מסכימה – אנחנו ניתן. הבנתי ממך שללכת עד ה-29 את לא מסכימה. ללכת עד האמצע, עד 20 או משהו?
<חנה רותם:>
כל תאריך שתקבע יהיה מקובל על המבקר אבל אני כן מבקשת שדוח מבקר המדינה, תוצאות ביקורת החשבונות גם של הבחירות של הרשימה המשותפת כולה יידחה בהתאם.
<עודד פורר (ישראל ביתנו):>
זאת אומרת שהוא יוגש בנפרד משאר המפלגות?
<היו"ר משה גפני:>
יוגש בנפרד זה בכל מקרה אני מבין.
<חנה רותם:>
לא. 

<היו"ר משה גפני:>
הבית היהודי יוגש בנפרד?
<חנה רותם:>
הבית היהודי יוגש בנפרד.

<עודד פורר (ישראל ביתנו):>
למה?

<חנה רותם:>
בגלל שאני לא אספיק להגיש את התוצאות בזמן. מבקר המדינה צריך להגיש את הדוח לכנסת עד ה-2.6. אנחנו עכשיו בפברואר.
<עודד פורר (ישראל ביתנו):>
אז אתם תגישו דוח על כל המפלגות ב-2.6. - -

<חנה רותם:>
אנחנו נגיש דוח על כל המפלגות שהגישו בזמן ב-2.6. - -

<עודד פורר (ישראל ביתנו):>
ומתי יוגש דוח על - -

<חנה רותם:>
- - את הדוחות והדוח שהבקשה שלהם מונחת פה, יוגש 22 שבועות אחרי.

<היו"ר משה גפני:>
אני מציע עד האמצע, ה-22. אי אפשר ללכת על ה-29, אתה שמעת.

<איימן עודה (הרשימה המשותפת):>
תודה רבה לך.

<היו"ר משה גפני:>
אומרת היועצת המשפטית שצריך לאשר גם את החמישית. עד מתי נאשר את החמישית?

<שגית אפיק:>
אותו דבר.
<עודד פורר (ישראל ביתנו):>
מה זה החמישית?

<טמיר כהן:>
לא הגישו בקשה.

<היו"ר משה גפני:>
בסדר, אם הם יגישו אז אנחנו נותנים להם כמו בל"ד.

<חנה רותם:>
בסדר, אנחנו נודיע להם.

<היו"ר משה גפני:>
אז תקריאי, שלא יהיה בלבול. תתחילי באלי ישי.

<שלומית ארליך:>
אז בעצם זה יהיה להאריך עד יום 31 במרץ את הדוחות ואת מועד מסירת החשבונות לתקופת הבחירות לכנסת ה-20 לגבי מפלגת יחד בראשות אלי ישי, ובהתאמה לגבי המבקר זה יהיה 22 שבועות מ-31 במרץ, וזה רק לגבי מועד מסירת החשבונות לתקופת הכנסת ה-20.
עכשיו, לגבי בל"ד והסיעה שלא הגישה – אנחנו עושים את זה ספציפית או בהוראה כללית?
<היו"ר משה גפני:>
אין הוראה כללית.

<שגית אפיק:>
אז ירד ה-15 בפברואר אם את רוצה כללית.

<היו"ר משה גפני:>
אז הכללית תהיה ב-22. 

<שלומית ארליך:>
ואז ההוראה השנייה תאמר: להאריך עד יום ה-22 בפברואר את - חנה, פה זה גם מסירת החשבונות לתקופת הבחירות לכנסת ה-20 וגם מועד מסירת החשבונות השוטפים של 1 בפברואר 2013 עד 31 במרץ 2015, ובהתאמה את המבקר - פה זה 20 שבועות. חמישה חודשים?
<חנה רותם:>
לא, בגלל שיש לכם בחירות לכנסת שם זה 22 שבועות.

<שגית אפיק:>
אז זה 22 שבועות מה-22 לפברואר לגבי המבקר.
<חנה רותם:>
אני רק רוצה לציין שדוח מבקר המדינה, על ביקורת החשבונות של הרשימה המשותפת הערבית יוגש אף הוא באיחור בהתאם.

<היו"ר משה גפני:>
איימן, צריך לקחת את זה בחשבון.
<עבד אל חכים חאג' יחיא (הרשימה המשותפת):>
חד וחלק.

<היו"ר משה גפני:>
מי בעד אישור הארכת המועדים כפי שהוקראו ירים את ידו?
הצבעה

בעד – 4
נגד – אין 

נמנעים – אין 

הארכת המועדים אושרה.

<היו"ר משה גפני:>
ההארכות אושרו. תודה רבה לך.
<(הישיבה נפסקה בשעה 10:22 ונתחדשה בשעה 10:40.)>
<שלומית ארליך:>
מהשיחה שלי עם חנה, מה שעולה זה שאם אנחנו מאריכים, המשמעות היא שאנחנו רוצים להאריך לשתי מפלגות שזה בל"ד ומל"ע, שלא הגישו את הבקשה. עכשיו, חנה אומרת שאם אנחנו מאריכים בהתאמה וכותבים הוראה כללית שמתאימה ל-22 שבועות שנותנים למבקר, אז המבקר יגיש את הדוח הכללי שלו לגבי כל המפלגות, לרבות מל"ע ובל"ד, במועד שיהיה 22 שבועות מיום 22 בפברואר. זאת אומרת, הוא לא יגיש לגבי אלה שכבר מוכנות לפני כן, במועד שבו קבענו בהחלטה הקודמת – ה-2.6.

<היו"ר משה גפני:>
היא אמרה שכן.

<עודד פורר (ישראל ביתנו):>
אני, אישית, חושב שזה צריך להיות מוגש ביחד.

<היו"ר משה גפני:>
למה? בואי שבי.

<חנה רותם:>
ברמת הדיון הפחות רשמי, אני מניחה שאנחנו מן הסתם ניפגש שוב, הפעם לבקשה שלנו להגיש את הדוח באחור, וזה למה? כי אנחנו עושים פה ביקורת על שלוש שנים ויש תקופת בחירות על המון מפלגות, ופסח באמצע והמפלגות גם לא יענו לנו בזמן. אם אנחנו נוציא את הדוח שלנו עוד מעט וניתן שבועיים למפלגות, הם לא יעמדו בזה. המשמעות של זה שאנחנו - -

<עודד פורר (ישראל ביתנו):>
צריך לדחות את הכל.

<חנה רותם:>
- - ככל הנראה לא נעמוד גם בזמנים, ואז בא המבקר, וזה קורה לפעמים, ומבקש מכם אורכה. אז השאלה עכשיו היא האם אנחנו רוצים להגיע לשלב הזה או שאפשר לעשות את הכל ביחד, להתיישר לפי ה-22 בפברואר, ולדחות את הכל - -

<שגית אפיק:>
אבל אם את יודעת שממילא תבקשי את האורכה הנוספת, אז - - -

<עודד פורר (ישראל ביתנו):>
אז זה מה שהיא אומרת. היא אומרת: בא נתיישר עכשיו על המועד - -

<שגית אפיק:>
ואז לא תצטרכי אורכה נוספת?

<היו"ר משה גפני:>
ואז את מבקשת שמה? שההוראה הכללית שנוסחה פה תחול על כל המפלגות.

<שגית אפיק:>
גם על אלה שהיו באורכה השלישית, הקודמת.

<חנה רותם:>
השנייה. כל מי שהגיש כבר ונמצא בתהליך של ביקורת – הדוח - -

<היו"ר משה גפני>
אז את מבקשת עכשיו במקום לבקש בהמשך.

<שגית אפיק:>
אבל היא אמרה קודם שזה לא יפגע במקדמות, נכון?

<עודד פורר (ישראל ביתנו):>
הפרידו את זה. זה רק יפגע בפרסום.

<חנה רותם:>
אני אגיד לך מה: אחד הדברים שאנחנו מפחדים נוכח התיקון הזה שהיה בחוק, שהמוטיבציה של מפלגות לשתף פעולה עם הביקורת - אין שום שוט. באמת שאין שום שוט אבל אנחנו רוצים להגיע לאיזה דד-ליין מסוים ולהגיד אבל ה-2.6 זה עוד ארבעה חודשים וזה גם לא כל כך ריאלי מבחינתנו.

<היו"ר משה גפני:>
רגע, על מה שהיא אומרת עכשיו אנחנו צריכים להצביע.

<חנה רותם:>
זה מה שהצבעתם.

<עודד פורר (ישראל ביתנו):>
אנחנו הצבענו רק על מפלגות - -

<קריאות:>
בדיוק.

<טמיר כהן:>
ב-15 לכולם.

<היו"ר משה גפני:>
לא, אבל את מבקשת שמועד הדוח ידחה.

<חנה רותם:>
אני מבקשת, בהתאם להחלטה שכן נוסחה, זו החלטה כללית ולא מתייחסת אך ורק למפלגות שהגישו בקשות עכשיו, המועד האחרון שיקבע – בא נעזוב את אלי ישי בצד, יהיה ה-22 לאוקטובר. כתוצאה מכך, דוח מבקר המדינה יוגש 22 שבועות לאחר המועד הזה. ואז, אנחנו גם לא נצטרך לבוא אליכם.

<שגית אפיק:>
זה מה שיקרה. כיוון שהיא הקריאה על כולם, זה מה שהוצבע. קודם אמרת - -

<עודד פורר (ישראל ביתנו):>
הצבענו על משהו אחר.

<היו"ר משה גפני:>
הבנתי. את אומרת שמה שאת מבהירה עכשיו לפרוטוקול זה שהיות שההארכה הזאת, של ה-22, היא הארכה לכולם, הדוח יוגש - - 

<חנה רותם:>
22 שבועות לאחר המועד שקבעתם לגבי כל המפלגות.

<שגית אפיק:>
לא בהתאם למה שהיא אמרה קודם.

<היו"ר משה גפני:>
אין לזה השלכה על המימון בכלל, לא המקדמות ולא - -

<חנה רותם:>
להיפך. אם יהיו קנסות, הם ישולמו מאוחר יותר.  

<היו"ר משה גפני:>
איפה אתה כשצריך אותך? הפכנו הכל עכשיו. היא מבקשת במקום לבוא לכאן ולבקש אורכה בגלל שיהיו בעיות עם הדוחות וכל זה, נלך לפי ה-22 בם בהגשת הדוח שלהם. זה מה שהיא מבהירה עכשיו לפרוטוקול ולא צריך אפילו להצביע על זה. בסדר. אין בעיה. 

אני מודה לך על ההבהרה. ההבהרה איננה דורשת הצבעה, זה נרשם בפרוטוקול. אתם לא תצטרכו לבוא לוועדה לבקש אורכה.

<חנה רותם:>
למרות שזה תמיד נעים לבוא לפה.

<היו"ר משה גפני:>
את מוזמנת, את יכולה לבוא לדיונים אחרים.

תודה רבה. הישיבה נעולה.

<הישיבה ננעלה בשעה 10:45.>

